Škoda Citigo

Škoda Citigo on Škoda Auton vuosina 2011–2020 valmistama A-segmentin automalli. Sen lähes identtiset sisarmallit ovat SEAT Mii ja Volkswagen Up.

Vuoden 2011 Euro NCAP -kolaritestistä Citigo sai tulokseksi täydet viisi tähteä.
vasen|pienoiskuva|Viisiovinen Škoda Citigo.
Sisarmalliensa tavoin Citigon voimanlähteenä on kolmesylinterinen 1,0-litrainen bensiinimoottori, joka oli saatavana 60 tai 75 hevosvoiman tehoisena. Voimansiirtona on viisivaihteinen manuaali- tai robottivaihteisto, joista jälkimmäinen oli keväästä 2015 lähtien saatavana ainoastaan pienitehoisemman moottorin yhteyteen. Vuonna 2013 markkinoille tuli maakaasulla toimiva G-TEC-malli.
vasen|pienoiskuva|Facelift-mallin Škoda Citigo.
Geneven autonäyttelyssä maaliskuussa 2017 esiteltiin kasvojenkohotuksen kokenut Citigo, joka sai uuden konepellin, puskurin ja etusäleikön. Sisällä uudistettiin mittaristoa.

Frankfurtin autonäyttelyssä syyskuussa 2019 esiteltiin täyssähköinen Citigo e iV -malli. Mallin valmistus kuitenkin lopetettiin seuraavana vuonna, eikä seuraajaa ole valmistajan mukaan suunnitteilla lähivuosina. vasen|pienoiskuva|Škoda Citigo e iV 

 Lähteet 

 Aiheesta muualla 

Citigo
Luokka:Sähköautot
Luokka:A-segmentin autot
Luokka:2010-luvun autot
Luokka:2020-luvun autot